|  |  |
| --- | --- |
| **Административна услуга №** | **ЦЕНТРАЛЕН РЕГИСТЪР НА ОСОБЕНИТЕ ЗАЛОЗИ**  **КЪМ МИНИСТЕРСТВО НА ПРАВОСЪДИЕТО** |
| **1621** | **Вписване на обстоятелства относно договор за особен залог на търговско предприятие** |
| **Предоставя се на основание на:** | |
| * Закон за особените залози - чл. 26, ал. 1 * Правилник за устройството и дейността на Централния регистър на особените залози към Министерството на правосъдието - чл. 9, ал. 5 | |
| **Услугата се предоставя и като вътрешно-административна:** | |
| Не. | |
| **Орган по предоставянето на административната услуга:** | |
| Директор на ЦРОЗ | |
| **Срок за предоставяне:** | |
| Искането за вписване се разглежда незабавно. | |
| **Срок на действие на документа/индивидуалния административен акт:** | |
| Безсрочно. | |
| **Орган, осъществяващ контрол върху дейността на органа по предоставянето на услугата:** | |
| Министър на правосъдието | |
| **Орган, пред който се обжалва индивидуален административен акт:** | |
| Министър на правосъдието | |
| **Ред, включително срокове за обжалване на действията на органа по предоставянето на услугата:** | |
| Вписването може да бъде отказано само ако искането няма необходимото съдържание или не е внесена определената държавна такса, като едновременно с това отказът се съобщава на заявителя срещу подпис върху заявлението или с препоръчано писмо с обратна разписка.  Отказът да бъде извършено вписването подлежи на обжалване по административен ред пред министъра на правосъдието. Заявителят може незабавно да обжалва отказа и допълнително да изложи съображенията си в седемдневния срок за обжалване.  Отказът на министъра на правосъдието подлежи на обжалване по реда на Административнопроцесуалния кодекс. | |
| **Ограничения и условности:** | |
| За вписването на обстоятелства по договор за залог на търговско предприятие по партидата на залогодателя в Централния регистър на особените залози (вторично вписване) следва да е извършено първичното вписване на договора за залог на търговско предприятие в търговския регистър по партидата на залогодателя. | |
| **Електронен адрес, на който се предоставя услугата:** | |
| <https://www.justice.government.bg/home/index/32797d12-56b2-4385-9b36-b0ed9e7416f0?top=1> | |
| **Електронен адрес за предложения:** | |
| [croz@justice.government.bg](mailto:croz@justice.government.bg) | |
| **Административни звена, в които се подават документите и се получава информация за хода на преписката:** | |
| Главна дирекция "Централна регистърна служба и местни регистърни бюра"  Адрес: обл. София (столица), общ. Столична, гр. София, р-н Средец, ул."Аксаков"№5, п.к. 1000 Код за междуселищно избиране: 02 Телефон за връзка: (02)9237-528, (02)9237-526, 9237-459 Факс: (02)9872881 Адрес на електронна поща: croz@justice.government.bg Работно време: Стандартно работно време, от 09:00 до 17:30  Приемното време за граждани е съобразено с нуждите на потребителите, ползващи предоставяните административни услуги - всеки работен ден от 09,30 часа до 12,00 часа и от 13,30 часа до 16,00 часа.  В звеното е осигурен достъп за хора с увреждания. | |
| Отдел "Финансово-счетоводна и стопанска дейност" - Деловодство  Адрес: обл. София (столица), общ. Столична, гр. София, р-н Средец, ул."Аксаков"№5, п.к. 1000 Код за междуселищно избиране: 02 Телефон за връзка: (02)9237-492, (02)9237-485 Факс: (02)9872881 Адрес на електронна поща: croz@justice.government.bg Работно време: Стандартно работно време, от 09:00 до 17:30  В звеното е осигурен достъп за хора с увреждания | |
| **Необходими документи и изисквания** | |
| **1. Попълнено заявление - образец № 1 за вписване на договор за особен залог** (чл. 9, ал. 1 от Правилника за устройството и дейността на Централния регистър на особените залози към Министерството на правосъдието).     Заявленията и разпорежданията за служебно вписване - образци № 1 - 12, не могат да имат поправки и зачерквания и се подписват (чл. 25, ал. 1 от Правилника за устройството и дейността на Централния регистър на особените залози към Министерството на правосъдието).      Полетата от заявленията, които остават празни поради незаявяване на обстоятелствата, за които са предвидени, се попълват с думата "не" или "няма" (чл. 25, ал. 2 от Правилника за устройството и дейността на Централния регистър на особените залози към Министерството на правосъдието).      Когато някои от полетата на заявлението не са достатъчни, за да съберат цялата заявена информация, в съответното поле се посочва част от нея, добавя се текстът: “и съгласно продължение към поле №....” и на отделна страница - приложение към заявлението се допълва съдържанието на полето, като се индивидуализира за коя група и поле от заявлението се отнася продължението (чл. 25, ал. 3 от Правилника за устройството и дейността на Централния регистър на особените залози към Министерството на правосъдието). Когато е необходимо да бъдат направени продължения към повече групи и полета в заявлението за вписване, няма пречка същите да бъдат обединени на една или повече страници.     Пример:  “Продължение към Група ...., поле ....:  ..........текст............................................;   Продължение към Група ...., поле ....:  ..........текст............................................;   Продължение към Група ...., поле ....:  ..........текст............................................”  и т.н.  **2. Съгласие от залогодателя за извършване на вписването** - писмено, с нотариална заверка на подписа (чл. 27, ал. 4 от Закона за особените залози). Съгласието за вписване може да бъде дадено върху заявлението за вписване с нотариална заверка на гърба на заявлението или върху отделна декларация с нотариално заверен подпис, приложена към заявлението. Декларацията за съгласие следва да съдържа всички обстоятелства, които се заявяват със заявлението за вписване, към което е приложена. Съгласието на залогодателя с нотариална заверка на подписа е налице и когато договорът, правата по който се вписват, е сключен в писмена форма с нотариална заверка на подписите, съдържа заявените за вписване обстоятелства и е приложен към заявлението. В този случай договорът за залог е и документ за съгласие, приложен отделно към заявлението и следва да бъде таксуван съгласно чл.1 от Тарифата за държавните такси, събирани от Централния регистър на особените залози по Закона за особените залози.  **3. Договор за особен залог на търговско предприятие** в оригинал, нотариално заверен препис или препис, заверен “Вярно с оригинала” от заявителя (чл. 27, ал. 4 от Закона за особените залози).  **4. Декларация по чл.264, ал.1 от Данъчно - осигурителния процесуален кодекс**, подписана лично от физическото лице - залогодател или законния представител на юридическото лице-залогодател. Когато преписката се подава от приносител, декларацията следва да е нотариално заверена.  **5. Декларация по чл. 27, ал. 2, т. 4 от Закона за особените залози** за истинност на заявените обстоятелства.   Декларацията се подписва лично от заявителя при заявяване на вписването пред служителя на регистъра. Когато заявителят не се явява лично, а преписката се подава от приносител, различен от заявителя и упълномощен да извършва съответното действие пред ЦРОЗ, декларацията следва да е нотариално заверена.  **6. Документ за платена държавна такса** (чл.1 и чл.7, т.1 от Тарифа за държавните такси, събирани от Централния регистър на особените залози по Закона за особените залози) - 40 лв. за първия лист от заявлението и по 10 лв. за всяка следваща страница, декларацията по чл.264, ал. 1 от ДОПК и документа за съгласие, ако е приложен отделно.    **7. Документ за самоличност на заявителя (приносителя)** - изисква се при проверка на данните на заявителя (чл. 29, ал. 2 от Правилника за устройството и дейността на Централния регистър на особените залози към Министерството на правосъдието). В случаите, в които заявителят е адвокат с изрично пълномощно (чл. 27, ал. 7 от Закона за особените залози), се представя и пълномощното на заявителя в оригинал или заверен препис “Вярно с оригинала”. В случаите, в които преписката се подава от приносител, различен от заявителя и упълномощен да извършва съответното действие пред ЦРОЗ, пред служителя на регистъра се представя оригинал или заверен препис “Вярно с оригинала” на пълномощното на приносителя, за да се установи самоличността и качеството на лицето – приносител, което ще получи потвърждението за извършеното вписване (чл. 30, ал. 4 от Правилника за устройството и дейността на Централния регистър на особените залози към Министерството на правосъдието).    **Допълнителни изисквания:**  **1. Залогодателят трябва да e търговец или лице по чл.2 от Търговския закон (чл. 3 от Закона за особените залози)**  **Ограничението не се прилага по отношение на:** юридически лица с членове - лицата по чл. 2 от Търговския закон; съпруга на едноличния търговец, съответно съпруга на лицето по чл. 2 от Търговския закон; общини, които обезпечават общински дълг, поет при условията и по реда на Закона за общинския дълг; Фонда за гарантиране на влоговете в банките, когато обезпечава ползваните от него заеми; юридически лица с нестопанска цел, които извършват стопанска дейност - относно извършваната от тях стопанска дейност.  **Ограничението не се прилага при:** залог на безналични ценни книжа, дружествени дялове от събирателни и командитни дружества, командитни дружества с акции и дружества с ограничена отговорност, както и на права върху патенти за изобретения и полезни модели, регистрирани марки, промишлени дизайни, топологии на интегрални схеми и сертификати за сортове растения и породи животни.  **2. Извършено първично вписване на договора за залог на търговско предприятие в търговския регистър по партидата на залогодателя:** За да бъде извършено вписването на обстоятелства по договор за залог на търговско предприятие по партидата на залогодателя в Централния регистър на особените залози (вторично вписване) следва да е извършено първичното вписване на договора за залог на търговско предприятие в търговския регистър по партидата на залогодателя. Съгласие на залогодателя за вписването не се изисква (чл. 9, ал. 5 от Правилника за устройството и дейността на Централния регистър на особените залози).  **3. Вписване на договор за особен залог може да се заяви от** длъжника, залогодателя, съответно от заложния кредитор (чл. 27, ал. 3 от Закона за особените залози) или друго лице в предвидените по закон случаи. Вписването и заличаването се заявяват лично от законния представител или от адвокат с изрично пълномощно за извършване на съответното вписване или заличаване (чл. 27, ал. 7 от Закона за особените залози).  4. При наличие на предходен залог върху същото имущество заложният кредитор представя съгласието на предходните заложни кредитори (чл. 14, ал. 1 ЗОЗ). Това правило се прилага и за учредяване на залог върху актив, включен в заложено търговско предприятие при условията на чл. 21, ал. 3 ЗОЗ.  Действието на първоначалното вписване е 5 (пет) години, считано от деня на извършването му. Срокът на действие на вписването може да бъде продължен за следващ период от 5 (пет) години, ако вписването се поднови преди този срок да е изтекъл, като се подаде заявление за подновяване (образец №11) и изискуемите към него документи.  Когато срокът изтече, без да се извърши подновяване, залогът може да се впише наново. В такъв случай той има ред от новото вписване (чл. 30, ал.3 ЗОЗ).  Процедурата по вписване **наново** на обстоятелства по договор за особен залог, вписани в регистъра с първоначално вписване, което не е подновено или заличено от заложния кредитор преди изтичането на 5-годишния законов срок на действие на вписването, можете да намерите тук:  **Вписване наново на обстоятелства по особен залог, когато 5 –годишния срок на действие на извършеното първоначално вписване е изтекъл, без да се извърши подновяване (чл. 30, ал. 3 от ЗОЗ)**  **1.** **Попълнено заявление по образец № 1** за вписване на договор за особен залог (чл. 9, ал. 1 от Правилника за устройството и дейността на Централния регистър на особените залози към Министерството на правосъдието), както следва:  **1.1**    **В група „Данни за заявителя“** с полета: „Наименование“, „Идентификационен код“ и „Адрес“ се посочват данните за заявителя;  **1.2**    **В група №2 „Залогодател“**, полета №2: „Наименование“, №3: „Идентификационен код“ и №4: „Адрес“ се посочват актуалните данни за залогодателя, вписани в регистъра.  **1.3.**   **В група №3 „Длъжник по обезпеченото вземане“**, полета №5: „Наименование“, №6: „Идентификационен код“ и №7: „Адрес“ се посочват актуалните данни за длъжника по обезпеченото вземане, вписани в регистъра;  **1.4**    **В група №4 „Заложен кредитор“**, полета №8: „Наименование“, №9: „Идентификационен код“ и №10: „Адрес“ се посочват актуалните данни за заложния кредитор, вписани в регистъра;  **1.5**    **В група №5 „Обезпечено вземане“**, полета №11: „Основание (документ, дата)“, (непроменено) №12: „Предмет“, №13: „Размер (с цифри и думи)“,  №14: „Лихви“ и №15: „Лихви за забава“ се посочват актуалните данни за обезпеченото вземане, вписани в регистъра;  **1.6**    **В група №6: „Парична сума за която е учреден залога“**, поле №16: „Размер (с цифри и думи)“ се посочва актуалните данни относно паричната сума, за която е учреден залогът, вписани в регистъра;  **1.7**    **В група №7 „Заложено имущество“**, полета №17: „Описание“, №18: „Цена“ и №19: „Лице, което получава изпълнение по заложеното вземане“ се посочват актуалните данни за заложеното имущество, вписани в регистъра;  ***За реализиране на препратката към първоначалното вписване, чието вписване наново се иска,  в поле №17: „Описание“  следва да се добави  следният текст:***        „Вписване наново на основание чл. 30, ал. 3 от ЗОЗ на обстоятелства по договор за особен залог на .............,  № ..... от ........ (дата), вписани с първоначално вписване с рег. № .............................. от ...........(дата).“  **1.8    В група №8: „Модалитети“**, полета №20: „Срок (ден/месец/год.)“ и №21: „Условия“ се посочва актуалната информация относно срока и условията на заложното право, вписана в регистъра;    Заявленията и разпорежданията за служебно вписване - образци № 1 - 12, не могат да имат поправки и зачерквания и се подписват (чл. 25, ал. 1 от Правилника за устройството и дейността на Централния регистър на особените залози към Министерството на правосъдието).   Когато някои от полетата на заявлението не са достатъчни, за да съберат цялата заявена информация, в съответното поле се посочва част от нея, добавя се текстът: “и съгласно продължение към поле №....” и на отделна страница - приложение към заявлението се допълва съдържанието на полето, като се индивидуализира за коя група и поле от заявлението се отнася продължението (чл. 25, ал. 3 от Правилника за устройството и дейността на Централния регистър на особените залози към Министерството на правосъдието). Когато е необходимо да бъдат направени продължения към повече групи и полета в заявлението за вписване, няма пречка същите да бъдат обединени на една или повече страници.   Пример:  “Продължение към Група ...., поле ....:  ..........текст............................................;   Продължение към Група ...., поле ....:  ..........текст............................................;   Продължение към Група ...., поле ....:  ..........текст............................................”  и т.н.  **2.** **Съгласие от заложния кредитор за извършване на вписването** - писмено, с нотариална заверка на подписа (чл. 2, ал. 3 от Закона за особените залози). Съгласието за вписване може да бъде дадено върху заявлението за вписване с нотариална заверка на гърба на заявлението или върху отделна декларация с нотариално заверен подпис, приложена към заявлението. Декларацията за съгласие следва да съдържа всички обстоятелства, които се заявяват със заявлението за вписване, към което е приложена. Съгласието с нотариална заверка на подписа е налице и когато договорът, правата по който се вписват, е сключен в писмена форма с нотариална заверка на подписите, съдържа заявените за вписване обстоятелства и е приложен към заявлението. В този случай договорът за залог е и документ за съгласие, приложен отделно към заявлението и следва да бъде таксуван съгласно чл.1 от Тарифата за държавните такси, събирани от Централния регистър на особените залози по Закона за особените залози.  **3.** **Договор за особен залог,** **както и документите (допълнителни споразумения, анекси и др.) за вписаните в регистъра изменения или допълнения** - в оригинал, нотариално заверен препис или препис, заверен “Вярно с оригинала” от заявителя (чл. 27, ал. 4 и ал. 5 от Закона за особените залози).  **4. Декларация по чл. 27, ал. 2, т. 4 от Закона за особените залози** за истинност на заявените обстоятелства.   Декларацията се подписва лично от заявителя при заявяване на вписването пред служителя на регистъра. Когато заявителят не се явява лично, а преписката се подава от приносител, различен от заявителя и упълномощен да извършва съответното действие пред ЦРОЗ, декларацията следва да е нотариално заверена.  **5. Документ за платена държавна такса** (чл.1 и чл.7, т.1 от Тарифа за държавните такси, събирани от Централния регистър на особените залози по Закона за особените залози) - 40 лв. за първия лист от заявлението и по 10 лв. за всяка следваща страница, декларацията по чл.264, ал. 1 от ДОПК и документът за съгласие, ако е приложен отделно ).  **6. Документ за самоличност на заявителя (приносителя)** - изисква се при проверка на данните на заявителя (чл. 29, ал. 2 от Правилника за устройството и дейността на Централния регистър на особените залози към Министерството на правосъдието). В случаите, в които заявителят е адвокат с изрично пълномощно (чл. 27, ал. 7 от Закона за особените залози), се представя и пълномощното на заявителя в оригинал или заверен препис “Вярно с оригинала”. В случаите, в които преписката се подава от приносител, различен от заявителя и упълномощен да извършва съответното действие пред ЦРОЗ, пред служителя на регистъра се представя оригинал или заверен препис “Вярно с оригинала” на пълномощното на приносителя, за да се установи самоличността и качеството на лицето – приносител, което ще получи потвърждението за извършеното вписване (чл. 30, ал. 4 от Правилника за устройството и дейността на Централния регистър на особените залози към Министерството на правосъдието).  Условие за извършването на вписване „наново“ на вписан залог на търговско предприятие е залогът да е действащ по партидата на залогодателя в Търговския регистър.  **Ред за приемане и разглеждане на исканията за вписване**  Заявленията за вписване се подават лично от заявителите в Централната регистърна служба - София или в което и да е от местните регистърни бюра на ЦРОЗ в страната. В случаите, в които подписът на заявителя е нотариално удостоверен, преписката може да бъде подадена от приносител, упълномощен да извършва съответното действие пред ЦРОЗ. В тези случаи пред служителя на регистъра се представя заверен препис “Вярно с оригинала” на пълномощното на приносителя.  Преписки за вписване с нотариално удостоверени подписи върху документите може да бъдат заявени и чрез лицензиран пощенски оператор в Централната регистърна служба в гр. София.  Заявленията за вписване се разглеждат незабавно от длъжностните лица, които извършват проверка за съответствие с изискванията, регламентирани в Закона за особените залози и Правилника за устройството и дейността на ЦРОЗ. Длъжностните лица по вписванията оказват съдействие на заявителите при попълване на образците на заявленията.  При констатиране на непълноти в заявените за вписване обстоятелства и/или представени документи, длъжностното лице връща заявлението на заявителя с указания за тяхното отстраняване или предоставяне на необходимата информация. Длъжностното лице по вписванията е длъжно да посочи на заявителя всички допуснати пропуски. Заявителят може да отстрани пороците и да подаде ново искане. Новото искане се вписва по реда, по който е постъпило в регистъра.  Постъпилите в местните регистърни бюра искания за вписване се разглеждат и се изпращат незабавно по реда на постъпването им в Централната регистърна служба – гр.София.  Всяко вписване получава пореден номер, генериран автоматично от информационната система на регистъра на особените залози.  **Получаване на документ, удостоверяващ извършената услуга**  След извършване на вписването на заявителя се издава **потвърждение** за извършеното вписване с приложени към него заверени копия на съхранените в регистъра електронни образи на документите, въз основа на които е извършено вписването. | |
| **Образци** | |
| [Образец №1 Заявление за вписване на договор за особен залог (.xlsx)](https://iisda.government.bg/adm_services/service_sample_file/61416_47887)  [Образец №1 Заявление за вписване на договор за особен залог (.pdf)](https://iisda.government.bg/adm_services/service_sample_file/61416_158788)  [Декларация за истинност по чл.27, ал.2, т.4 ЗОЗ](https://iisda.government.bg/adm_services/service_sample_file/61416_73060) | |
| **Нормативна уредба** | |
| [Закон за особените залози](https://iisda.government.bg/adm_services/service_regulatory_file/61415_51521)  [Правилник за устройството и дейността на Централния регистър на особените залози към Министерството на правосъдието](https://iisda.government.bg/adm_services/service_regulatory_file/61415_51522)  [Тарифа за държавните такси, събирани от Централния регистър на особените залози по Закона за особените залози](https://iisda.government.bg/adm_services/service_regulatory_file/61415_47882)  [Кодове на държавите](https://iisda.government.bg/adm_services/service_regulatory_file/61415_51523)  [Кодове на окръжните съдилища](https://iisda.government.bg/adm_services/service_regulatory_file/61416_51534)  [Кодове на митниците](https://iisda.government.bg/adm_services/service_regulatory_file/61415_51525) | |
| **Заплащане за услугата** | |
| **За услугата се заплаща такса**  За вписването в Централния регистър на особените залози се заплаща държавна такса, определена по Тарифа на Министерски съвет за държавните такси, събирани от Централния регистър на особените залози по Закона за особените залози.  За вторично вписване на обстоятелства относно договор за особен залог на търговско предприятие се събира такса 40 лв. за първия лист от заявлението и по 10 лв. за всяка следваща страница на заявлението /приложенията към съответните групи и полета в заявлението/ (чл.1 и чл.7,т.1 от Тарифа за държавните такси, събирани от Централния регистър на особените залози по Закона за особените залози).  Плащанията се извършват по банков път по банковата сметка на ЦРОЗ:  "УНИКРЕДИТ БУЛБАНК" АД ул. ИВАН ВАЗОВ №1 IBAN: BG02UNCR76303100111765 BIC: UNCRBGSF  В платежното нареждане задължително се посочва основанието за плащане на таксата (за вписване на договор за особен залог на търговско предприятие) и наименованието на лицето, по чиято партида се иска вписването.  Към всяка преписка за вписване се прилага документ, удостоверяващ платената държавна такса.  **Услугата може да бъде заплатена по един от следните начини:**  По банков път | |